รู้สึกแสบร้อนกลางอก ขึ้นไปถึงคอ เรอบ่อย เรอเปรี้ยว อาการแบบนี้เป็นกรดไหลย้อนหรือเปล่าคะ? สามารถทานยาตัวไหนได้คะ? ไปซื้อยาที่ร้านขายยาเภสัชจ่ายยาnexiumมาทานไป3วันแต่อาการก็ยังไม่ดีขึ้นยังมีอาการแสบร้อนหน้าอกอยู่ สามารถทานกาวิสคอนร่วมด้วยได้มั้ย?รบกวนคุณแนะนำด้วยค่ะ
 อาการของ เหมือนกรดไหลย้อนครับ การทานยา ที่ให้มาก็น่าจะตรงกับโรคแล้ว จะทานยาพวก sodium alginate เพิ่มก็จ่ะช่วยครับ เพราะยาตัวนี้เมื่อสัมผัสกับกรดจะพองตัวเป็นเจล เมื่อสัมผัสกับคาร์บอนได้ออกไซด์แล้วทำให้เกิดเป็นโฟม ช่วยลดอาการปวดแสบได้สรุปว่าสามารถทานรวมกันได้ครับ ข้อแนะนำ นอกจากทานยาแล้วต้องเปลี่ยนพฤติกรรมการทานอาหารด้วย เช่น ทานให้ตรงเวลา ทานเคี้ยวช้าๆ ไม่ทานอาหารย่อยยาก รสจัด เผ็ดจัด หมักดอง ทานน้ำอัดลม น้ำชา ทานเหล้า สูบบุหรี่ ออกกำลังกายสม่ำเสมอ ที่สำคัญต้องไม่เครียดวิตกกังวลด้วย เพราะจะทำให้กรดหลั่งออกมามากขึ้น ทานอาหารไมให้อิ่มมาก พอหายหิว และไม่ควรนอนทันทีหลังทานข้าว นอนหัวสูง พิงพนัก 30 องศา ไม่ให้กรดไหลย้อนขึ้นมาที่หน้าอกได้ ถ้าอาการยังไม่ดีขึ้นควรไปพบแพทย์ อาจจะต้องส่องกล้องตรวจดุกระเพาะอาหารและลำไส้ด้วยครับกรุณาอ่านเรื่องกรดไหลย้อนได้ที่